**PRILOGA 1 (spremni dopis – 1. del):**

|  |
| --- |
|  gp.mvzi@gov.si |
| Številka: 014-47/2023-3360-10 |
| Ljubljana, 13. 11. 2024 |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA:** **Predlog za izdajo soglasja Univerzi v Ljubljani k soustanovitvi združenja Evropske univerze »EUTOPIA« – predlog za obravnavo**  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), drugega odstavka 20. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) in 4. člena Odloka o preoblikovanju Univerze v Ljubljani (Uradni list RS, št. 28/00, 33/03, 79/04, 36/06, 18/09, 83/10, 8/19, 36/21 in 107/23) je Vlada Republike Slovenije na seji ….. dne ….. sprejela naslednji S K L E PVlada Republike Slovenije daje soglasje Univerzi v Ljubljani k soustanovitvi združenja Evropska univerza »EUTOPIA«. Barbara Kolenko Helbl generalna sekretarkaSklep prejmejo: 1. Univerza v Ljubljani, Kongresni trg 12, 1000 Ljubljana 2. Ministrstvo za visoko šolstvo, znanost in inovacije, Masarykova cesta 16, 1000 Ljubljana3. Ministrstvo za finance, Župančičeva ulica 3, 1000 Ljubljana4. Služba Vlade RS za zakonodajo, Mestni trg 4, 1000 Ljubljana |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - dr. Igor Papič, minister- dr. Jure Gašparič, državni sekretar - Urban Kodrič, v. d. generalnega direktorja Direktorata za visoko šolstvo |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Predmetno gradivo vsebuje predlog Vladi Republike Slovenije k njenemu soglasju Univerzi v Ljubljani k soustanovitvi pravne osebe Evropska univerza EUTOPIA |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
|  |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) javnost pri pripravi predloga sklepa ni bila povabljena k sodelovanju. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
| dr. Igor Papič minister |
| **Priloge:**1. Predlog Sklepa Vlade RS;2. Vloga za izdajo soglasja za ustanovitev pravne osebe Evropska univerza EUTOPIA, št. 001-4/2023-1 z dne 15. 11. 2023;3. Odpravek sklepa 17. seje Upravnega odbora Univerze v Ljubljani, z dne 26. oktobra 2023, št. 032-10/2023 z dne 2. 11. 2023;4. Pojasnilo k vlogi za izdajo soglasja za ustanovitev pravne osebe Evropska univerza EUTOPIA, št. 803-2/2023-64 z dne 17. 5. 2024;5. Statutes of EUTOPIA IVZW;6. EUTOPIA Governance and Management Handbook, July 2023; |

 **PRILOGA 1**

Številka: \_\_\_\_\_\_\_\_\_\_\_

Datum: \_\_\_\_\_\_\_\_\_\_\_

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), drugega odstavka 20. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) in 4. člena Odloka o preoblikovanju Univerze v Ljubljani (Uradni list RS, št. 28/00, 33/03, 79/04, 36/06, 18/09, 83/10, 8/19, 36/21 in 107/23) je Vlada Republike Slovenije na seji ….. dne ….. sprejela naslednji

**SKLEP**

Vlada Republike Slovenije daje soglasje Univerzi v Ljubljani k soustanovitvi združenja Evropska univerza »EUTOPIA«.

 Barbara Kolenko Helbl

 generalna sekretarka

Sklep prejmejo:

1. Univerza v Ljubljani, Kongresni trg 12, 1000 Ljubljana

2. Ministrstvo za visoko šolstvo, znanost in inovacije, Masarykova cesta 16, 1000 Ljubljana

3. Ministrstvo za finance, Župančičeva ulica 3, 1000 Ljubljana

4. Služba Vlade RS za zakonodajo, Mestni trg 4, 1000 Ljubljana

**OBRAZLOŽITEV**

Univerza v Ljubljani (v nadaljnjem besedilu: univerza) je v skladu s 4. členom Odloka o preoblikovanju Univerze v Ljubljani (Uradni list RS, št. 28/00, 33/03, 79/04, 36/06, 18/09, 83/10, 8/19, 36/21 in 107/23; v nadaljnjem besedilu: odlok) na Ministrstvo za visoko šolstvo, znanost in inovacije (v nadaljnjem besedilu: MVZI) dne 16. 11. 2023 vložila vlogo in dne 17. 5. 2024 njeno dopolnitev za pridobitev soglasja k soustanovitvi pravne osebe Evropska univerza EUTOPIA.

Univerza je v vlogi navedla, da bodo pravno osebo Evropska univerza EUTOPIA soustanovile naslednje članice: Univerza v Ljubljani, Univerza Vrije v Bruslju (Belgija), Univerza CY Cergy Pariz (Francija), Univerza v Göteborgu (Švedska), Univerza Pompeu Fabra v Barceloni (Španija), Univerza v Warwicku (Velika Britanija), Univerza NOVA Lizbona (Portugalska), Univerza Ca’ Foscari (Italija), Tehniška univerza Dresden (Nemčija) in Univerza Babeş-Bolyai (Romunija). Gre za mednarodno neprofitno združenje ustanovljeno po belgijskem pravu za nedoločen čas, s sedežem v belgijski prestolnici Bruselj.

Univerza nadalje v svoji vlogi navaja cilje Evropske univerze EUTOPIA, in sicer prispevati k akademskemu sodelovanju svojih članic za izgradnjo zveze univerz EUTOPIA, zagotoviti vodilno vlogo pri spodbujanju izobraževanja, temeljnih in uporabnih raziskav na vseh področjih, ki se članom EUTOPIA zdijo primerna, zagotavljati, da so pedagoške in raziskovalno intenzivne inovacije v središču oblikovanja evropske, nacionalne in regionalne politike, zastopati interese svojih članov pri institucijah EU, vladah držav, v katerih imajo člani registrirani sedež, in mednarodnih organizacij, sodelovanje pri oblikovanju evropskih, nacionalnih in regionalnih politik z zagovarjanjem javne vrednosti akademskih raziskav in izobraževanja, inovacij, storitev za družbo in spodbujanjem akademskih mrež, ustvarjati priložnosti za sodelovanje akademikov z industrijo, javnimi in zasebnimi organizacijami ter neprofitnimi združenji s ciljem raziskovanja novih idej in skupnega delovanja na področjih, ki so v vzponu in prinašajo koristi za vse, spodbujanje in promocija najboljših praks v izobraževanju, ki temelji na raziskavah, vključno z mobilnostjo in tesno povezovanje institucij s partnerji zunaj akademskega okolja in spoštovanje, varovanje in prizadevanje za naslednji sklop vrednot - načel: kultura vključevanja, akademska svoboda, trajnosten, odgovoren in etičen odnos do planeta in vesolja, pregledni in na enakosti temelječi procesi soustvarjanja v odnosu s člani in drugimi organizacijami.

S pristopnim podpisom bo imela univerza kot polnopravna članica pravico sodelovati v dejavnostih združenja, udeleževati se sestankov organov upravljanja, sodelovati na Generalni skupščini z glasovalno pravico in imeti dostop do zapisnikov in odločitev Generalne skupščine, Upravnega odbora, drugih upravnih organov in pooblaščencev, ki delujejo v okviru združenja ali v njegovem imenu, ter do vseh računovodskih dokumentov združenja. Obveznosti, ki jih bo vlagateljica s pristopom prevzela pa so plačevati letno članarino, ki jo vsako leto določi skupščina in ne sme presegati 100.000 evrov na leto in ki jo bo univerza pokrivala izključno iz lastnih sredstev, ne iz proračunskih sredstev, zavzemati se za uresničevanje neprofitnih ciljev EUTOPIA, navedenih v 3. členu statuta, spoštovati in upoštevati določbe statuta EUTOPIA in spodbujati interese združenja na nacionalni, evropski in mednarodni ravni.

Ko bodo vse prej navedene univerze soustanoviteljice uredile pravne zaveze znotraj svojih držav, se bo Evropska univerza EUTOPIA vpisala v sodni register s čimer bo pridobila status pravne osebe. Rektor Univerze v Ljubljani, prof. dr. Gregor Majdič, je 29. septembra 2023 podpisal sporazum s pripisom, da je potrebno v skladu s 4. členom Odloka o preoblikovanju Univerze v Ljubljani, pridobiti tudi soglasje Upravnega odbora Univerze v Ljubljani.